Document ID: /roh_data/filtered/fineweb-2-filterrobots_roh.jsonl.gz/73670

Suenter in mez onn tar Bayern München en la Bundesliga mida Yann Sommer definitivamain tar Inter Milan en la seria la pli auta da l’Italia. Il goli da 34 onns haja suttascrit in contract enfin il 2026 tar il club talian ch’ha cuntanschì il final da la Champions League la stagiun passada. Quai ha communitgà Inter.
Il goli da la squadra naziunala svizra ha remplazzà Manuel Neuer tar Bayern nua ch’el ha er gudagnà la Bundesliga la stagiun passada. Ordavant ha Yann Sommer dà passa otg onns per Mönchengladbach, medemamain en la Bundesliga.